
ΔΙΑΤΑΓΜΑΤ Α 

( 1 ) 

Έγκριση σύστασης του κοινωφελούς ιδρύματος με την επωνυμία 
«ΚΛΗΡΟΔΟΤΗΜΑ ΛΙΒΑΔΑ - ΧΑΡΙΤΑΤΟΥ» και κύρωση του ορ¬ 
γανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 19.12.1986 μυστική διαθήκη του Κων/νου Λιβαδά - 
Χαριτάτου, που κατατέθηκε στο Συμβολαιογράφο Κερκύρας Σπύρ. 
Αλαμάνο με την 12874/19.12.1986 πράξη και με την οποία συστή- 


θηκε κοινωφελές ίδρυμα με σκοπό την οικονομική ενίσχυση λόγω γά¬ 
μου, ορφανών κοριτσιών, και με έδρα το Αργοστόλι. 

2. Την αριθ. 8015/21.5.87 απόφαση του Εφετείου Αθηνών, με την 
οποία επιτράπηκε η επωφελέστερη διάθεση των εισοδημάτων της κλη¬ 
ρονομιάς, όπως προβλέπεται από τις διατάξεις του Νόμου 455/1.976, 
σε συνδυασμό με το άρθρο 109 παρ. 2 του Συντάγματος 1975. 

3. Τις διατάξεις των άρθρων: α) 95 και 98 του Α.Ν. 2039/39, β) 
101 του Εισαγωγικού Νόμου του Αστικού Κώδικα καί γ) 108 και 110 
του Αστικού Κώδικα. 

4. Την 13/17.4.1989 Γνωμοδότηση του Συμβουλίου Εθνικών 
Κληροδοτημάτων. 

Με πρόταση των Υπουργών Οικονομικών και Υγείας, Πρόνοιας και 
Κοινωνικών Ασφαλίσεων, αποφασίζουμε: 

Άρθρο μόνο. 

1. Εγκρίνουμε τη σύσταση του κοινωφελούς ιδρύματος με την επωνυμία 
«ΚΛΗΡΟΔΟΤΗΜΑ ΚΩΝ/ΝΟΥ ΛΙΒΑΔΑ - ΧΑΡΙΤΑΤΟΥ» η οποία 
έγινε από τον Κων/νο Λιβαδά - Χαριτάτο με την από 19.12.1986 μυ¬ 
στική διαθήκη του. 

Το ίδρυμα τούτο αποτελεί νομικό πρόσωπο ιδιωτικού δικαίου, υπά¬ 
γεται στην εποπτεία και τον έλεγχο των Υπουργών Οικονομικών και 
Υγείας, Πρόνοιας και Κοινωνικών Ασφαλίσεων και διέπεται από τις 
διατάξεις της παραπάνω συστατικής πράξης, του παρακάτω οργανι¬ 
σμού, του Α.Ν. 2039/39 και των διαταγμάτων που εκδόθηκαν ή θα 
εκδοθούν, σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης του ιδρύμα¬ 
τος τούτου, που αποτελείται από δέκα τέσσερα (14) άρθρα και καταχω¬ 
ρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με την επωνυμία 
«Κληροδότημα Κων/νου Λιβαδά - Χαριτάτου». 

ε. 

Άρθρο 1 

Μορφή - Επωνυμία - Έδρα - Σφραγίδα. 

1. Το κοινοφελές ίδρυμα με την επωνυμία «Κληροδότημα Κων/νου 
Λιβαδά Χαριτάτου» που συατήθηκε από τον Κων/νο Λιβαδά - Χαριτάτο 
με την από 19.12.1886 μυστική διαθήκη του, αποτελεί νομικό πρό¬ 
σωπο ιδιωτικού δικαίου και διέπεται από τις διατάξεις της παραπάνω 
συστατικής πράξης, του παρόντος οργανισμού, του Α.Ν. 2039/39, 
όπως κάθε φορά ισχύει ο νόμος αυτός και των διαταγμάτων που εκδό¬ 
θηκαν ή θα εκδοθούν σε εκτέλεση του νόμου τούτου. 

2. Έδρα του ιδρύματος είναι το Αργοστόλι. 

3. Η σφραγίδα του ιδρύματος είναι στρογγυλή και αναγράφει περιμε¬ 
τρικά μέσα σε πλαίσιο, την επωνυμία του ιδρύματος και στο μέσον αυτής 
στην έδρα και το έτος έγκρισης της σύστασής του. 

Άρθρο 2 
Σκοπός. 

Σκοπός του ιδρύματος είναι η διάθεση ποσοστού: 
α) 70% από τους ετήσιους τόκους του κεφαλαίου για την οικονομική 
ενίσχυση γάμου κάθε χρόνο σε δύο κορίτσια, οικονομικά αδύνατα, κατά 
προτίμηση ορφανά από πατέρα ή μητέρα, που κατάγονται και κατοι¬ 
κούν στο χωριό Αγκώνα Κεφαλληνίας και σε περίπτωση που δεν υπάρ¬ 
χουν για οποιοδήποτε λόγο, κορίτσια από το χωριά Ζώλα Κεφαλληνίας, 
ηλικίας 15-30 ετών και 

β) 30% από τους ετήσιους τάκους θα παραμένει αδιάθετο για αύξηση 
και καλύτερη απόδοση του κεφαλαίου. 

Άρθρο 3 

Περιουσία - Πόροι. 

1. Περιουσία του ιδρύματος αποτελούν: 

α) Οι υπό τον όρο του. αναπαλλοτριώτου προελθούσες κατ’ αρχήν 
126 μετοχές της Εθνικής Κτηματικής Τραπέζης της Ελλάδος Α.Ε. από 
ισάριθμες ανώνυμες μετοχές της ίδιας Τράπεζας, δυνάμει του Α.Ν. 
1527/1950, αργότερα δε επαυξηθείσες σε 945 λόγω αύξησης του με¬ 
τοχικού κεφαλαίου της Τράπεζας. 

β) 54 Ομολογίες Λαχειοφόρου Δανείου ενοποιήσεως 2,5%, 1962 
προελθούσες από 540 ομολογίες του Λ. Αναγκ. Δανείου 1922. 
γ) 11 μετοχές της Εθνικής Τράπεζας Ελλάδος από αγορά, 
δ) 98.041 μερίδια του Αμοιβαίου Κεφαλαίου «ΔΗΛΟΣ» που αγορά¬ 
σθηκαν και 

ε) τυχόν περιουσιακά στοιχεία που θα αφεθούν στο ίδρυμα μεταγενέ¬ 
στερα. 

2. Πόροι του ιδρύματος είναι: 

α) Τα εισοδήματα από την εκτέλεση των περιουσιακών στοιχείων, 
β) Οι τόκοι από τις καταθέσεις του σε Τράπεζες ή άλλους πιστωτι¬ 
κούς Οργανισμούς, τα μερίσματα και τα τοκομερίδια. 

γ) Οι χρηματικές παροχές ή επιχορηγήσεις, καθώς και οι κληρονο¬ 
μιές, κληροδοσίες και δωρεές, οποιοδήποτε φυσικού ή νομικού προσώ¬ 
που, προς αυτό. 

Άρθρο 4 
Διοίκηση. 

1. Το ίδρυμα διοικείται από τετραμελές Διοικητικό Συμβούλιο που 
αποτελείται από τους: 

α) εκάστοτε Μητροπολίτη Κεφαλληνίας, ως Πρόεδρο, 
β) εκάστοτε Νομάρχη Κεφαλληνίας, 
γ) εκάστοτε εισαγγελέα Πρωτοδικών Κεφαλληνίας και 
δ) εκάστοτε Πρόεδρο της Κοινότητας Αγκώνας. 

2. Το Διοικητικό Συμβούλιο ευρίσκεται σε απαρτία όταν είναι παρό¬ 
ντα τουλάχιστον τρία από τα μέλη του, οι αποφάσεις λαμβάνονται κατά 
πλειοψηφία, σε ισοψηφία δε υπερισχύει η ψήφος του Προέδρου, καταχω¬ 
ρίζονται στο βιβλίο πρακτικών και υπογράφονται από τον Πρόεδρο τα 
Μέλη και τον Γραμματέα. 

3. Τα μέλη του Διοικητικού Συμβουλίου ορίζουν με πράξη τους, 
έπειτα απο ψηφοφορία, του Πρόεδρο, τον Αντιπρόεδρο, το Γραμματέα 
και τον Ταμία. 

4. Σε περίπτωση αποποίησης, παραίτησης, έκπτωσης, ανικανότη¬ 
τας, θανάτου ή αντικατάστασης για οποιοδήποτε νόμιμο λόγο, κάποιου 
από τα μέλη του Διοικητικού Συμβουλίου, η κενή θέση συμπληρώνεται 
με απόφαση των υπολοίπων μελών, σύμφωνα με τις διατάξεις του άρ¬ 
θρου 99 του Α.Ν. 2039/39. 

5. Το Διοικητικό Συμβούλιο συνεδριάζει κάθε χρόνο το πρώτο εξά¬ 
μηνο και εκτάκτως όποτε το ζητήσει ο Πρόεδρος ή δύο από τα μέλη του, 
με γραπτή αίτησή τους προς τον Πρόεδρο, πάντοτε όμως έπειτα από 
πρόσκληση του Προέδρου. 

6. Το Διοικητικό Συμβούλιο βρίσκεται σε απαρτία όταν τα παρόντα 
μέλη είναι περισσότερα από τα απάντα. Μεταξύ των παρόντων πρέπει 
υποχρεωτικά να είναι ο Πρόεδρος ή ο νόμιμος αναπληρωτής του. 

7. Οι αποφάσεις του Διοικητικού Συμβουλίου λαμβάνονται κατά 
πλειοψηφία των παρόντων μελών και σε περίπτωση ισοψηφίας υπερι¬ 
σχύει η γνώμη με την οποία συντάσσεται ο Πρόεδρος. 

8. Σε περίπτωση που κάποιο μέλος του Διοικητικού Συμβουλίου 
απουσιάζει αδικαιολόγητα από τρεις συνεχείς συνεδριάσεις, θεωρείται 
ότι έχει παραιτηθεί και καλείται το, κατά σειρά προτεραιότητας, ανα¬ 


πληρωματικό μέλος προς αναπλήρωση τούτου και σε περίπτωση εξά¬ 
ντλησης των αναπληρωματικών μελών, οι κενές θέσεις τούτων συμπλη¬ 
ρώνονται κατά τα οριζόμενα στην παράγρ. 3 του παρόντος άρθρου. 

9. Σε κάθε συνεδρίαση του Διοικητικού Συμβουλίου τηρούνται πρα¬ 
κτικά, στα οποία καταχωρίζονται όλες οι αποφάσεις που λαμβάνονται 
από αυτό, καθώς και η γνώμη των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέχουν στη συνε¬ 
δρίαση. 

10. Τα μέλη του Διοικητικού Συμβουλίου προσφέρουν τις υπηρεσίες 
τους χωρίς αμοιβή. Δικαιούνται όμως οδοιπορικά ή άλλα έξοδα που δα¬ 
πάνησαν για την εκτέλεση υπηρεσίας του ιδρύματος, εφ’ όσον έγιναν 
έπειτα από ειδική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Άρθρο 5. 

Αρμοδιότητες Διοικητικού Συμβουλίου. 

1. Το Διοικητικό Συμβούλιο διοικεί και διαχειρίζεται την περιουσία 
του ιδρύματος και γενικά αποφασίζει για κάθε θέμα που αφορά στη διοί¬ 
κηση και στη λειτουργία του, τη διάθεση των πόρων αυτού, καθώς και 
για κάθε ενέργεια που σχετίζεται με την εκπλήρωση του σκοπού του, 
πάντοτε όμως σύμφωνα με τις διατάξεις της συστατικής πράξης, του 
παρόντος οργανισμού, του Α.Ν. 2039/39 και των διαταγμάτων που 
εκδόθηκαν ή θα εκδοθούν σε εκτέλεση του νόμου τούτου, καθώς και των 
λοιπών στοιχείων νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έγκριση στην 
αρμόδια από το νόμο Αρχή (Υπουργό Οικονομικών ή Νομάρχη Κεφαλ¬ 
ληνίας) τον προϋπολογισμό και απολογισμό του ιδρύματος, σύμφωνα με 
τις διατάξεις των άρθρων 101 και 102 του Α.Ν. 2039/39 και του από 
20.12.1939 Β. Δ/τος (ΦΕΚ 552/Α’/1939). Μαζί με τον απολογισμό 
καταρτίζει, ψηφίζει και υποβάλλει και τον γενικό ισολογισμό του ενερ¬ 
γητικού και παθητικού του ιδρύματος. 

β) Αποφασίζει την πρόσληψη του αναγκαίου προσωπικού του ιδρύμα¬ 
τος, με την προϋπόθεση όμως ότι υπάρχει αντίστοιχη πίστωση στον 
εγκεκριμένο προϋπολογισμό του. Προσδιορίζει τα δικαιώματα, τις υπο¬ 
χρεώσεις και τα ειδικότερα καθήκοντα του παραπάνω προσωπικού, κα¬ 
θώς και την αμοιβή του σύμφωνα με τους όρους των συλλογικών συμ¬ 
βάσεων εργασίας και τις διατάξεις γενικότερα της εργατικής νομοθε¬ 
σίας. 

γ) Αποφασίζει για κάθε θέμα που έχει σχέση με την καλή λειτουργία 
του ιδρύματος. 

δ) Αποφασίζει για την αποδοχή ή αποποίηση κληρονομιών, κληροδο¬ 
σιών και δωρεών, καθώς και για την ανακήρυξη ευεργετών και δωρη¬ 
τών του ιδρύματος. 

Άρθρο 6. 

Καθήκοντα Προέδρου. 

1. Ο Πρόεδρος του Διοικητικού Συμβουλίου του ιδρύματος: 

α) Εκπροσωπεί τούτο στα Δικαστήρια, στις Αρχές, καθώς και στις 
σχέσεις του με κάθε τρίτο, αυτοπροσώπως ή με πληρεξούσιο που θα ορί¬ 
ζεται με απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έκτακτες συνε¬ 
δριάσεις, κηρύσσει την έναρξη και λήξη αυτών και διευθύνει τις συζητή¬ 
σεις. 

γ) Καταρτίζει, βοηθούμενος από τον Γραμματέα, την ημερήσια διά¬ 
ταξη των θεμάτων που θα συζητηθούν, την οποία και υπογράφει. Θέμα 
που δεν περιλαμβάνεται σ’ αυτήν δεν συζητείται, εκτός αν πρόκειται για 
επείγουσα υπόθεση και συμφωνήσει γι’ αυτό η πλειοψηφία των παρό¬ 
ντων μελών του Διοικητικού Συμβουλίου. . 

δ) Εισηγείται στο Διοικητικό Συμβούλιο τα θέματα της συζήτησης. 
Μπορεί όμως, όποτε κρίνει σκόπιμο, να αναθέτει την εισήγηση διαφό¬ 
ρων θεμάτων σε άλλο μέλος του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγγραφα του 
ιδρύματος προς τρίτους. 

στ) Εκδίδει εντάλματα πληρωμής για κάθε δαπάνη που προβλέπεται 
στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύματος, εκτελεί 
τις αποφάσεις του Διοικητικού Συμβουλίου και ενεργεί σύμφωνα με τις 
ειδικές εξουσιοδοτήσεις και εντολές αυτού. 

2. Τον Πρόεδρο όταν απουσιάζει ή κωλύεται αναπληρώνει ο Αντι¬ 
πρόεδρος και σε περίπτωση απουσίας ή κωλύματος τούτου άλλο μέρος 

του Διοικητικού Συμβουλίου, που ορίζεται με απόφαση αυτού. 

Άρθρο 7. 

Καθήκοντα Γραμματέα. 

1. Ο Γραμματέας το ιδρύματος: .* 

α) Συνυπογράφει με τον Πρόεδρο κάθε έγγραφο του ιδρύματος προς 
τρίτους. 

β) Φροντίζει για τη σύνταξη των πρακτικών του Διοικητικού Συμ¬ 
βουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχειριστικά) και 
τη σφραγίδα του ιδρύματος και ευθύνεται για την καταστροφή ή την 
απώλεια τούτων. 

2. Ο Γραμματέας μπορεί, εφόσον κρίνεται αιτιολογημένα απαραί¬ 

τητο από το Διοικητικό Συμβούλιο, λόγω ειδικών συνθηκών, να βοηθεί- 
ται από υπάλληλο του ιδρύματος, την ευθύνη όμως για τις ενέργειες 
τούτου φέρει πάντοτε ο ίδιος. .. 

3. Τον Γραμματέα, όταν απουσιάζει η κωλύεται, αναπληρώνει άλλο 
μέλος του Διοικητικού Συμβουλίου που ορίζεται με απόφαση αυτού. 

4. Για τη διεξαγωγή της γραφικής διαχειριστικής κ.λπ. υπηρεσίας 
του ιδρύματος το Διοικητικό Συμβούλιο δύναται να προσλαμβάνει έμμι¬ 
σθο υπάλληλο, το ύψος της αμοιβής ή των εξόδων κίνησής τους ανα¬ 
γράφονται στον προϋπολογισμό. 

Άρθρο 8. "" 

Καθήκοντα Ταμία. 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υπογράφοντας 
σχετικά αριθμημένες διπλότυπες αποδείξεις. 

β) Καταθέτει τα έσοδα του ιδρύματος, σε ένα από τα πιστωτικά ιδρύ¬ 
ματα που ορίζονται στο άρθρο 73 του Α.Ν. 2039/39, έχοντας την ευ¬ 
χέρεια να παρακρατεί από αυτά ένα μικρό ποσό, που είναι αναγκαίο για 
την πληρωμή εκτάσεων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητικού Συμβουλίου 
στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή του Προέ¬ 
δρου ή του νόμιμου (αναπληρωτή του. 

δ) Τηρεί και φυλάττει τα διαχειριστικά βιβλία και στοιχεία του ( ιδρύ¬ 
ματος. 

ε) Φροντίζει για την έγκαιρη κατάρτιση και υποβολή στο Διοικητικό 
Συμβούλιο των σχεδίων προϋπολογισμού, απολογισμού και ισολογι¬ 
σμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει άλλο μέλος 
του Διοικητικού Συμβουλίου με απόφαση αυτού. 

Άρθρο 9. 

Προσόντα δικαιουμένων παροχής βοηθήματος γάμου. 

Βοήθημα γάμου δικαιούνται οικονομικά αδύνατα κορίτσια, κατά 
προτίμηση ορφανά από πατέρα και μητέρα, ή πατέρα ή μητέρα κατά 
δεύτερο λόγο, ηλικίας από 15 μέχρι 30 ετών συμπληρωμένων, που 
έχουν γεννηθεί και κατοικούν στο χωριό Αγκώνα Κεφαλλήνιους και σε 
περίπτο)ση που δεν υπάρχουν, όσα έχουν γεννηθεί και κατοικούν στο 
χωριό Ζώλα Κεφαλληνίας. 

Άρθρο 10. 

Διαδικασία παροχής βοηθήματος γάμου. 

1. Το Διοικητικό Συμβούλιο με συνεδρίασή του μέσα στο πρώτο τρί¬ 
μηνο κάθε χρόνου καθορίζει, σύμφωνα με τις οικονομικές δυνατότητες 
του ιδρύματος, το ποσό που δίνεται για βοήθημα γάμου, σε κάθε ένα 
από τα δύο ή τυχόν και περισσότερα κορίτσια, εγκρίνει δε σχετική προ- 
κήρυξη-πρόσκληση, που υπογράφεται από τον Πρόεδρο και θυροκολλεί- 
ται στους Ιερούς Ναούς και τα Κοινοτικά Καταστήματα Αγκώνας και 
Ζώλων για την υποβολή από τα ενδιαφερόμενα κορίτσια, μέσα σε προ¬ 
θεσμία ενός μηνός, που καθορίζεται από τη σχετική προκήρυξη, αίτησής 
τους μαζί με τα εξής δικαιολογητικά: 

α) Πιστοποιητικό του αρμόδιου Προέδρου της Κοινότητας Αγκώνας 
ή Ζώλων που θα έχει υπογραφεί καΓαπό τον οικείο εφημέριο, με τον 
οποίο θα βεβαιώνεται η χρηστή διαγωγή, η οικονομική αδυναμία, η 
αγαμία, ο τόπος γέννησης και ο τόπος κατοικίας, καθώς και το αν είναι 
ορφανά τα κορίτσια και από τους δύο γονείς ή από τον ένα και από ποιον 


συγκεκριμένα. 

β) Αντίγραφο ληξιαρχικής πράξης γέννησής τους. 

2. Το Διοικητικό Συμβούλιο, μετά τη λήξη της παραπάνω προθε¬ 
σμίας, μέσα σε τριάντα (30) ημέρες, εξετάζει τις αιτήσεις και τα λοιπά 
δικαιολογητικά που υποβλήθηκαν και επιλέγει-ανακηρύσσει, με αιτιο¬ 
λογημένη απόφασή του τις νέες που θα ενισχυθούν οικονομικά για την 
αντιμετώπιση των δαπανών του γάμου τους. 

Σε περίπτωση κατά την οποία ο αριθμός των υποψηφίων, που πλη¬ 
ρούν τις προϋποθέσεις οικονομικής ενίσχυσης και έχουν τα ίδια προσό¬ 
ντα, είναι μεγαλύτερος από τον αριθμό των οικονομικών ενισχύσεων 
που πρόκειται να δοθούν, η επιλογή μεταξύ αυτών γίνεται από το Διοι¬ 
κητικό Συμβούλιο του ιδρύματος με δημόσια κλήρωση, στον I. Ναό Υπ. 
Θεοτόκου στην Αγκώνα ή στην I. Μητρόπολη. 

3. Σε περίπτωση κατά την οποία κάποιο δικαιολογητικά των υποψη¬ 
φίων είναι ατελές, ως προς ένα ή περισσότερα στοιχεία αυτού, το Διοικη¬ 
τικό Συμβούλιο του ιδρύματος, καλεί τις ενδιαφερόμενες με έγγραφη 
πρόσκλησή του, πριν αποφασίσει- σχετικά για την επιλογή των δικαιού¬ 
χων, να συμπληρώσουν τις ατέλειες αυτές, μέσα σε πέντε (5) ημέρες από 
την επίδοση με σχετική απόδειξη της παραπάνω πρόσκλησης. 

4. Η απόφαση εκλογής και ανακήρυξης των δικαιούχων τοιχοκολ- 
λείται, την ίδια ή την επόμενη ημέρα τους I. Ναούς και τα Κοινοτικά 
Καταστήματα Αγκώνας και Ζώλων με αποδεικτικό που θα υπογράφε¬ 
ται από το Γραμματέα ή άλλο εξουσιοδοτημένο υπάλληλο του ιδρύμα¬ 
τος και από ένα δημότη. 

Με την απόφαση αυτή καλούνται επίσης οι υπόλοιπες ενδιαφερόμενες 
υποψήφιες που απορρίφθηκαν να υποβάλλουν, εφόσον το επιθυμούν, 
σχετική ένσταση κατά της παραπάνω απόφασης του Διοικητικού Συμ¬ 
βουλίου του ιδρύματος, μέσα σε δέκα (10) ημέρες από την τοιχοκόλ¬ 
ληση αυτής. Η ένσταση αυτή καταθέτεται με απόδειξη παραλαβής στον 
Γραμματέα ή σε άλλο μέλος του Διοικητικού Συμβουλίου του ιδρύμα¬ 
τος, που τυχόν έχει οριστεί προς τούτο από αυτό. 

5. Μετά την παρέλευση της δεκαήμερης προθεσμίας της προηγούμε¬ 
νης παραγράφου και εφόσον δεν υποβλήθηκε καμία ένσταση, δίνεται 
εντολή στην Τράπεζα ή το πιστωτικό ίδρυμα που βρίσκονται οι καταθέ¬ 
σεις του ιδρύματος, να καταθέσει τα ποσά της οικονομικής ενίσχυσης σε 
έντοκο λογαριασμό, στο όνομα κάθε δικαιούχου. 

Το ποσό του κεφαλαίου της οικονομικής ενίσχυσης και οι τόκοι του, 
αναλαμβάνονται από τη δικαιούχο με την προσκόμιση στην Τράπεζα ή 
το πιστωτικό ίδρυμα της ληξιαρχικής πράξης γάμου της. 

6. Σε περίπτωση υποβολής ενστάσεων εμπρόθεσμα, το ίδρυμα υπο¬ 
βάλλει αυτές μαζί με τα δικαιολογητικά όλων των υποψηφίων και τα 
λοιπά έγγραφα εκλογής και ανακήρυξης των δικαιούχων, ως και τις 
σχετικές απόψεις του Διοικητικού Συμβουλίου για τις ενστάσεις αυτές, 
στο Υπουργείο Οικονομικών. 

Ο Υπουργός Οικονομικών και το Συμβούλιο Εθνικών Κληροδοτημά¬ 
των μπορούν, εφόσον κρίνουν ότι είναι αναγκαίοι, να ζητούν από τις αρ¬ 
μόδιες Αρχές και το ίδρυμα κάθε χρήσιμη σχετική πληροφορία και στοι¬ 
χεία. Μετά την παραπάνω γνωμοδότηση του Συμβουλίου Εθνικών 
Κληροδοτημάτων για το βάσιμο ή όχι των ενστάσεων, εκδίδεται από¬ 
φαση του Υπουργού Οικονομικών, με την οποία είναι δυνατό να εγκρι- 
θούν ή να απορριφθούν ή να τροποποιηθούν οι σχετικές αποφάσεις του 
Διοικητικού Συμβουλίου του ιδρύματος, ως προς μία ή περισσότερες 
υποψήφιες ή και να διαταχθεί η επανάληψη όλης της διαδικασίας επιλο¬ 
γής και ανακήρυξης των δικαιούχων της οικονομικής ενίσχυσης. 

7. Αν κάποια από τις δικαιούχες δεν τελέσει το γάμο της μέχρι τη συ¬ 
μπλήρωση του τριακοστού έτους της ηλικίας της ή τελέσει μεν το γάμο 
της μέσα στην προθεσμία αυτή, αλλά δεν αναλάβει το ποσό της οικονο¬ 
μικής ενίσχυσης μέσα σε δύο (2) έτη από την τέλεση του γάμου της, τα 
ποσά του κεφαλαίου και τόκων της οικονομικής ενίσχυσης επαναφέρο- 
νται, έπειτα από απόφαση του Διοικητικού Συμβουλίου, στο λογαριασμό 
καταθέσεων του ιδρύματος για τη χορήγηση περισσότερων οικονομικών 
ενισχύσεων τα επόμενα έτη. 

8. Σε περίπτωση που δεν συμπληρωθεί ο οριζόμενος στην προκήρυ- 
ξή-πρόσκληση αριθμός θέσεων οικονομικής ενίσχυσης για οποιοδήποτε 
λόγο (μικρότερος αριθμός υποψηφίων κ.λπ.), τότε τα αντίθετα ποσά με- 
ταφέρονται στο επόμενο έτος με ανάλογη αύξηση του αριθμού των οικο¬ 
νομικών ενισχύσεων. 

9. Ο αριθμός των οικονομικών ενισχύσεων που θα δοθούν και το 
ποσό καθεμιάς από αυτές, καθορίζεται με απόφαση τού Διοικητικού 
Συμβουλίου του ιδρύματος, ανάλογα με το ύψος των ετησίων εσόδων 
αυτούς και τις οικονομικές συνθήκες που επικρατούν. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 11. 

Οικονομική διαχείριση. 

1. Η οικονομική διαχείριση του ιδρύματος περιλαμβάνει ετήσια πε¬ 
ρίοδο, η οποία αρχίζει την 1η Ιανουάριου και λήγει την 31η Δεκεμβρίου 
του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει από την 
ημέρα δημοσίευσης στην Εφημερίδα της Κυβερνήσεως του σχετικού Π. 
Δ/τος έγκρισης της σύστασης του ιδρύματος, η οποία μπορεί να παρα- 
ταθεί μέχρι την 31η Δεκεμβρίου του επόμενου ημερολογιακού έτους, με 
απόφαση του Διοικητικού Συμβουλίου που λαμβάνεται στην πρώτη συ¬ 
νεδρίασή του. 

2. II οικονομική διαχείριση γίνεται με βάση προϋπολογισμό και απο¬ 
λογισμό εσόδων και εξόδων, που καταρτίζονται σύμφωνα με τις διατά¬ 
ξεις των άρθρων 101 και 102 του Α.Ν. 2039/39 και του από 
20.12.1939 σχετικού Δ/τος (ΦΕΚ 552/Α722.12.1939). 

Άρθρο 12. 

Βιβλία και στοιχεία. 

1. Το ίδρυμα τηρεί υποχρεωτικά τα ακόλουθα βιβλία και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού Συμβουλίου. 

γ) Βιβλίο λογιστικής παρακολούθησης, στο οποίο καταχωρίζονται με 
χρονολογική σειρά και με λογιστική τάξη, όλα τα έσοδα και έξοδα του 
ιδρύματος που πραγματοποιούνται στη διάρκεια της χρήσης. 

δ) Βιβλίο παροχής βοηθήματος γάμου. 

ε) Στελέχη αριθμημένων διπλότυπων αποδείξεων είσπραξης και 
ενταλμάτων πληρωμΐ)ς, θεωρημένα από τον Πρόεδρο. 

2. Εκτός από τα παραπάνω βιβλία και στοιχεία, το Διοικητικό Συμ¬ 
βούλιο αποφασίζει την τήρηση και άλλων βιβλίων και στοιχ= : ν. τα 
οποία κρίνει ότι είναι απαραίτητα για την παρακολούθηση της διαχείρι¬ 
σης της περιουσίας του ιδρύματος και της εκτέλεσης των σκοπών του. 

Άρθρο 13. 

Τροποποίηση Οργανισμού. 

Ο Οργανισμός του ιδρύματος μπορεί να τροποποιηθεί ή να συμπλη¬ 
ρωθεί με Προεδρικό Δ/γμα, σύμφωνα με τις διατάξεις των άρθρων 98 
του Α.Ν. 2039/39 και 110 και 119 του Αστικού Κώδικα, ύστερα από 
πρόταση του Διοικητικού Συμβουλίου αυτού. 

Άρθρο 14. 

Διάλυση του ιδρύματος. 

Το ίδρυμα διαλύεται όταν και όπως ο νόμος ορίζει. 

Στους Υπουργούς Οικονομικών και Υγείας, Πρόνοιας και Κοινωνι¬ 
κών Ασφαλίσεων αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 4 Οκτωβρίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΙΜΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΥΓΕΙΑΣ. ΠΡΟΝΟΙΑΣ 

ΟΙΚΟΝΟΜΙΚΟΝ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

ΑΙΜΤ. ΣΑΜΑΡΑΣ ΜΙΛΤ. ΕΒΕΡΤ 

♦ " · · 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 22834/Ε/6423 (2) 

Συγκρότηση Επιτροπής Ειδικών Δαπανών. 

Ο ΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις του Ν.Δ. 216/74 «περί συστάσεως Υπουργείου 
Προεδρίας Κυβερνήσεως». 

2. Τις διατάξεις του άρθρου 43 του Π.Δ. 381/77 «περί Οργανισμού 
της παρά τω Υπουργείω Προεδρίας Κυβερνήσεως Γενικής Γραμμα¬ 
τείας Τύπου και Πληροφοριών», όπως τροποποιήθηκε και συμπληρώ¬ 


θηκε μεταγενέστερα. 

3. Την Α5257/26.4.82 απόφαση του Υπουργού Προεδρίας της Κυ¬ 
βέρνησης «αναμόρφωση Συλλογικών Οργάνων Γνωμοδοτικής και Απο¬ 
φασιστικής αρμοδιότητας του Υπουργείου Προεδρίας της Κυβέρνη¬ 
σης». 

4. Την αριθ. ΔΙΔΚ/Φ7.1/17725/13.7.89 κοινή απόφαση του 
Πρωθυπουργού και του Υπουργού Προεδρίας της Κυβέρνησης «καθορι¬ 
σμός αρμοδιοτήτων του Υφυπουργού Προεδρίας της Κυβέρνησης Νικο- 
λάου-Λέανδρου Λιναρδάτου», αποφασίζουμε: 

Συγκροτούμε την υπό του άρθρου 43 του Π.Δ. 381/77 προβλεπό- 
μενη Επιτροπή Ειδικών Δαπανών, αποτελούμενη από τους κατωτέρω: 

α) Δροσόπουλο Αντώνιο, Γενικό Γραμματέα Τύπου και Πληροφο¬ 
ριών, ως πρόεδρο. 

β) Νικολαρέα Ιωάννη, μόνιμο υπάλληλο με βαθμό Α' του Κλάδου 
ΠΕ2 Τύπου της Γενικής Γραμματείας Τύπου και Πληροφοριών, ως μέ¬ 
λος. 

γ) Αγγελοπούλου Ισμήνη, μόνιμη υπάλληλο με βαθμό Α' του Κλάδου 
ΠΕΙ Διοικητικού της Γενικής Γραμματείας Τύπου και Πληροφοριών, 
ως μέλος. 

Χρέη γραμματέα θα εκτελεί η μόνιμη υπάλληλος με βαθμό Β’ του 
Κλάδου ΠΕΙ Διοικητικού της Γενικής Γραμματείας Τύπου και Πληρο¬ 
φοριών Γιαννούλα Πετροπούλου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Οκτωβρίου 1989 

Ο ΥΦΥΠΟΥΡΓΟΣ 

ΙΜΙΚ. Λ.Γ. ΛΙΝΑΡΔΑΤΟΣ 
-♦- 

Αριθ. 39085 (3) 

Διαπιστωτική απόφαση αναγκαιούντος προσωπικού στον Οργανισμό 
Βάμβακος για απρόβλεπτες και επείγουσες ανάγκες. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα». 

2. Τις διατάξεις του Κεφ. Β' του Ν. 993/79, σε συνδυασμό με αυτές 
του άρθρου 9 του Ν. 1476/84, με τις οποίες προβλέπεται η πρόσληψη 
προσωπικού για την κάλυψη απρόβλεπτων και επειγουσών αναγκών. 

3. Την αριθ. 539/5.10.89 εγκριτική πράξη του Υπουργού Προε¬ 
δρίας της Κυβέρνησης. 

4. Τα αριθ. 11391/21.9.89 και 11756/27.9.89 έγγραφα του Ορ¬ 
γανισμού Βάμβακος για πρόσληψη προσωπικού για απρόβλεπτες και 
επείγουσες ανάγκες. 

5. Τις έκτακτες υπηρεσιακές ανάγκες σε προσωπικό του Οργανισμού 
Βάμβακος, για την ομαλή και απρόσκοπτη λειτουργία των υπηρεσιών 
του, αποφασίζουμε: 

1. Διαπιστώνουμε ότι προέκυψαν απρόβλεπτες και επείγουσες (ανά¬ 
γκες σε προσωπικό του Οργανισμού Βάμβακος και ορίζουμε τον αριθμό 
του αναγκαιούντος προσωπικού με σχέση εργασίας ιδιωτικού δικαίου 
ορισμένου χρόνου, προκειμένου να αντιμετωπισθούν τα προβλήματα 
που δημιουργήθηκαν στον Οργανισμό, λόγω οψιμότητας της παραγω¬ 
γής και κινδύνου χειροτέρευσης της ποιότητας του βαμβακιού ή της μη 
συγκομιδής του, ως εξής: 

α) Δεκαπέντε (15) υπαλλήλων του Κλάδου ΔΕ Διοικητικού- 
Λογιστικού. 

β) Δύο (2) υπαλλήλους του Κλάδου ΤΕ Τεχνολογικών Εφαρμογών, 
και 

γ) Τρεις (3) υπαλλήλους του Κλάδου ΥΕ Εργατών, 

για χρονικό διάστημα τριών (3) μηνών, από Οκτώβριο 1989 μέχρι 
και Δεκέμβριο 1989. 

2. Η πρόσληψη του παραπάνω προσωπικού, που θα διέπεται από τις 
διατάξεις του Ν. 993/79, θα γίνει με απόφαση του Προέδρου του Διοι¬ 
κητικού Συμβουλίου του Οργανισμού Βάμβακος. 

3. Για την αντιμετώπιση της δαπάνης πληρωμής του προσωπικού 
αυτού, υπάρχει πίστωση στον προϋπολογισμό του Οργανισμού Βάμβα¬ 
κος έτους 1989. 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Οκτωβρίου 1989 

Ο ΥΠΟΥΡΓΟΣ 

ΣΤ. ΔΗΜΑΣ 
-♦-- 

Αριθ. 17927 (4) 

Καθορισμός αποδοχών των εργαζομένων με σχέση εργασίας ιδιωτικού 
δικαίου στην Υπηρεσία Εκτύπωσης Εντύπων και Αξιών του Δημο¬ 
σίου (πρώην Εκτυπωτική Μονάδα) και στο Κέντρο Πληροφορικής 
(πρώην ΜΗΚΥΟ) του Υπουργείου Οικονομικών, 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις: 

α) Του άρθρου 5 παρ. 1 του Ν.Δ. 1198/72 «περί του τρόπου ρυθμί- 
σεως των όρων αμοιβής και εργασίας του με σχέση εργασίας ιδιωτικού 
δικαίου προσωπικού του Δημοσίου, των ΝΠΔΔ και ΟΤΑ και τροποποιή- 
σεως των διατάξεων της περί συλλογικών συμβάσεων εργασίας νομοθε¬ 
σίας» (ΦΕΚ 109/Α'/72). 
β) Του Π.Δ. 494/79 (ΦΕΚ 152/Α-/79). 
γ) Του άρθρου 10 του Ν. 849/78 (ΦΕΚ 252/Α'/78). 

2. Σχετικές προτάσεις που μας διατυπώθηκαν από το Υπουργείο Οι¬ 
κονομικών. 

3. Σχετική γνωμοδότηση του κατά το άρθρο 6 παρ. 1 του Ν.Δ. 
1198/72 Τμήματος Αμοιβής και Όρων Εργασίας εργαζομένων στο 
Δημόσιο Τομέα Ανωτάτου Συμβουλίου Εργασίας, πού πάρθηκε κατά τη 
συνεδρίασή του της 7.7.1989, την οποία δεχόμαστε. 

4. Το γεγονός ότι υπάρχει περίπτωση αδυναμίας υπογραφής ειδικής 
συλλογικής σύμβασης εργασίας για το κατωτέρω προσωπικό, αποφασί¬ 
ζουμε: 

1. Καθορίζουμε τις αποδοχές των εργαζομένων με σχέση εργασίας 
ιδιωτικού δικαίου στην Υπηρεσία Εκτύπωσης εντύπων και αξιών του 
Δημοσίου (πρώην Εκτυπωτική Μονάδα) και στο Κέντρο Πληροφορικής 
(πρώην ΜΗΚΥΟ) του Υπουργείου Οικονομικών, ως εξής: 

α) Προσωπικό της Υπηρεσίας Εκτύπωσης εντύπων και αξιών 
(πρώην Εκτυπωτική Μονάδα). 

Στο ύψος των αποδοχών που προβλέπει η αριθ. 13654/85 κοινή 
απόφαση των Υπουργών Οικονομικών και Εργασίας (ΦΕΚ 185/Β - / 
1985) και η από 10.10.1988 Ειδική Συλλογική Σύμβαση Εργασίας 
(αριθ. κατάθεσης στο Ειρηνοδικείο Αθηνών 142/1988). 

β) Προσωπικό του Κέντρου Πληροφορικής (ΚΕΠΥΟ) (πρώην ΜΗ¬ 
ΚΥΟ). 

(1) Για τους χειριστές μηχανών Προετοιμασίας και τους Χειριστές 
κοπτικών Εμφακελλωτικών μηχανών, στο ύψος που προβλέπει η αριθ. 
18073/1982 κοινή απόφαση Υπουργών Οικονομικών και Εργασίας 
(ΦΕΚ 1051/Β'/22.12.82) και η από 19.12.88 Ειδική Συλλογική 
Σύμβαση Εργασίας (Πράξη κατάθεσης στο Ειρηνοδικείο Αθηνών 5/ 
10.1.1989). 

(2) Εργάτες, στο ύψος των αποδοχών που προβλέπει η από 
4.2.1981 Συλλογική Σύμβαση Εργασίας (Πράξη κατάθεσης στο Ειρη¬ 
νοδικείο Αθηνών αριθ. 17/27.2.81), όπως συμπληρώθηκε με τις από 
5.5.82 Σ.Σ.Ε. (Πράξη κατάθεσης στο Ειρηνοδικείο Αθηνών αριθ. 51/ 
10.6.82), 39/84 απόφαση ΔΔΔΔ Αθηνών (ΥΑ 13892/84) (ΦΕΚ 
254/ΕΓ/25.4.84), από 2.10.84 Σ.Σ.Ε. (ΥΑ 20372/84) (ΦΕΚ 732/ 
Β'/15.10.84) και την 117/85 απόφαση ΠΔΔΔ Αθηνών (ΥΑ 18634/ 
85) (ΦΕΚ 638/Β'/22.10.85). 

γ) Κατηγορίες εργαζομένων στην Υπηρεσία Εκτύπωσης Εντύπων 
και Αξιών του Δημοσίου (πρώην Εκτυπωτική Μονάδα) και στο Κέντρο 
Πληροφορικής του Υπουργείου Οικονομικών (πρώην ΜΗΚΥΟ), που 
δεν αναφέρονται στην απόφαση αυτή, στο ύψος των αποδοχών που προ¬ 
βλέπουν για τις κατηγορίες αυτές οι οικείες ρυθμίσεις του Δημοσίου που 
ισχύουν κατά την έναρξη ισχύος της απόφασης αυτής. 

2. Σε περίπτωση μερικής ημερήσιας ή μηνιαίας απασχόλησης των 
εργαζομένων που αφορά η απόφαση αυτή, οι παραπάνω καθοριζόμενες 
αποδοχές, θα καταβάλλονται ανάλογα μειωμένες. 

3. Η απόφαση αυτή ισχύει από την ημερομηνία πρόσληψης των ερ¬ 
γαζομένων. 


Η απόφαση αυτή να δημοσιευθεί στην Εφημερίδα της Κυβερνήαεως. 

Αθήνα, 6 Οκτωβρίου 1989 ι 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΕΡΓΑΣΙΑΣ 

ΑΝΤ. ΣΑΜΑΡΑΣ X. ΠΑΠΑΜΑΡΓΑΡΗΣ 

- ♦- 

Αριθ. 17706 (5) 

Κήρυξη εκτελεστής της 37/89 απόφασης του ΔΔΔΔ Αθηνών, που 

αφορά τους όρους αμοιβής και εργασίας των φορτοεκφορτωτών υπε¬ 
ραστικών Λεωφορείων και Φορτηγών Αυτοκινήτων όλης της Χώ¬ 
ρας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1, Τις διατάξεις της παρ. 1 του άρθρου 20 του Ν. 3239/55, όπως 
αυτές τροποποιήθηκαν με τα Ν.Δ. 3755/57 και 1198/72, αποφασί¬ 
ζουμε: 

Κηρύσσουμε εκτελεστή την αριθ. 37/89 απόφαση του ΔΔΔΔ Αθη¬ 
νών, που εκδόθηκε για να επιλύσει τη συλλογική διαφορά εργασίας που 
δημιουργήθηκε ανάμεσα στους: 1) Πανελλαδική Ομοσπονδία Αυτοκι¬ 
νητιστών Υπεραστικών Συγκοινωνιών, 2) Σύνδεσμο Ιδιοκτητών Επαγ¬ 
γελματικών Φορτηγών Αυτοκινήτων, 3) Συνδικάτο Χερσαίων Μεταφο¬ 
ρών Εμπορευμάτων, 4) Πανελλήνια Ένωση Διαμεταφορέων αφενός και 
στην Πανελλήνια Ένωση Φορτοεκφορτωτών Υπεραστικών Λεωφο¬ 
ρείων και Πρακτορείων Φορτηγών Αυτοκινήτων, με την οποία επικυ¬ 
ρώνεται η 34/89 του ΠΔΔΔ Αθηνών, που αφορά τους όρους αμοιβής 
και εργασίας των φορτοεκφορτωτών υπεραστικών Λεωφορείων και 
Φορτηγών Αυτοκινήτων και της οποίας το διατακτικό έχει ως εξής: 

1. Στις διατάξεις της απόφασης αυτής υπάγονται οι φορτοεκφορτω¬ 

τές υπεραστικών λεωφορείων και φορτηγών αυτοκινήτων όλης της χώ¬ 
ρας· . ' 

2. Οι αποδοχές που βάσει των προΐσχυουσών διατάξεων λαμβάνο- 
νταν υπόψη για τον υπολογισμό των προσαυξήσεων λόγω ΑΤΑ, όπως 
αυτές έχουν διαμορφωθεί την 31.12.38 με τον υπολογισμό της ΑΤΑ, 
προσαυξάνονται: 

α) Με διορθωτικό ποσοστό ΑΤΑ 1,4%, που καθορίστηκε με την Α 
735/Δ16/10.1.89 απόφαση Υπουργού Εθνικής Οικονομίας και 

β) Με την ΑΤΑ του 1ου τετραμήνου 1989, που καθορίστηκε σε πο¬ 
σοστό 4% με την Α 734/Δ15/10.1.89 απόφαση του Υπουργού Εθνι¬ 
κής Οικονομίας. 

3. Οι παραπάνω αποδοχές, όπως διαμορφώνονται με τον υπολογι¬ 
σμό της ΑΤΑ (5,4%) προσαυξάνονται: 

α) Όπως διαμορφώνονται την 30.4.89 με την ΑΤΑ της 1.5.89 και 

β) Της 1.9.89 και εφεξής σύμφωνα με τις αποφάσεις του Υπουργού 
Εθνικής Οικονομίας, με τις οποίες θα καθορίζεται το ποσοστό της ΑΤΑ 
για τα αντίστοιχα τετράμηνα. 

4. Για τη χορήγηση της αναπροσαρμογής των αποδοχών λόγω 
ΑΤΑ, που προβλέπονται από την απόφαση αυτή, λαμβάνονται υπόψη τα 
κλιμάκια αποδοχών που καθορίζονται από την 2001854/110/0022/ 
10.1.89 απόφαση Υπουργού Εθνικής Οικονομίας. 

5. Από την ισχύ της απόφασης αυτής χορηγείται αύξηση στα βασικά 
ημερομίσθια εκ δρχ. 80 και από 1.7.89 εκ δρχ. 40 ημερησίως. 

6. Χορηγείται επίδομα γάμου σ’ όλους του έγγαμους μισθωτούς ανε¬ 
ξαρτήτως φύλου, χορηγείται επίδομα γάμου σε ποσοστό 10%. 

7. Για όλους τους εργαζόμενους που υπάγονται στην απόφαση αυτή 
καθορίζονται σαν αργίες η ημέρα των Θεοφανείων (6 Ιανουάριου), κα¬ 
θώς και η Καθαρή Δευτέρα. 

8. Όσες διατάξεις της αριθ. 41/88 απόφασης του ΠΔΔΔ Αθηνών 
δεν έχουν τροποποιηθεί εξακολουθούν να ισχύουν. 

9. Η ισχύς της απόφασης αυτής αρχίζει από 17 Μαρτίου 1989. 

Η απόφαση αυτή να δημοσιευθεί στην Εφημερίδα της Κυβέρνησε ως. 

Αθήνα, 6 Οκτωβρίου 1989 

Ο ΥΠΟΥΡΓΟΣ 

θ. ΠΑΠΑΜΑΡΓΑΡΗΣ 


ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


ΑριΟ. Α3β/οικ. 15692 (6) 

Τροποποίηση της Α3β/5776/16.5.1989 υπουργικής απόφασης 
(ΦΕΚ 391/Β-/25.5.89). 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των παρ. 1, 2, 3 και 4 του άρθρου 10 του Ν. 
1397/83 (ΦΕΚ 143/Α'/83) («Εθνικό Σύστημα Υγείας»), 

2. Τις διατάξεις του Π.Δ/τος 87/86 «Ενιαίο Πλαίσιο Οργάνωσης 
των Νοσοκομείων». 

3. Την αριθ. 38/28.9.1989 απόφαση του Διοικητικού Συμβουλίου 
του Γενικού Περιφερειακού Νοσοκομείου Ν. Ιωνίας «Η ΑΓΙΑ ΟΛΓΑ», 
αποφασίζουμε: 

Τροποποιούμε την παράγραφο 1 και 3 του άρθρου 2 της αριθ. Α3β/ 
Οΐκ.14120/8.8.86 απόφασης «αναμόρφωση του Οργανισμού του Γεν. 
Νοσ. Ν. Ιωνίας «Η ΑΓΙΑ ΟΛΓΑ» (ΦΕΚ 697/Β - /86), όπως αυτή αντι- 
καταστάθηκε με την παράγραφο 1 του άρθρου 2 της αριθ. 5776/ 
16.5.1989 υπουργικής απόφασης (ΦΕΚ 391/Β'/89), ως εξής: 

Άρθρο 2 

Νομική μορφή - Επωνυμία - Έδρα - Σφραγίδα. 

1. Το Νοσοκομείο αυτό, που υπάγεται στις διατάξεις του Ν.Δ. 
2592/53 «περί οργανώσεως της Ιατρικής Αντιλήψεως» (ΦΕΚ 254/ 
Α'/53) και αποτελεί νομικά πρόσωπο δημοσίου δικαίου που διέπεται 
από τις διατάξεις Ν. Δ/τος αυτού, όπως τροποποιήθηκαν και συμπλη¬ 
ρώθηκαν μεταγενέστερα και από τις διατάξεις του Ν. 1397/83 «Εθνικό 
Σύστημα Υγείας», ορίζεται ως Γενικό Περιφερειακά Νοσοκομείο και φέ¬ 
ρει την επωνυμία «Κωνσταντοπούλειο Συγκρότημα Περιφερειακού Γε¬ 
νικού Νοσοκομείου Ν. Ιωνίας «ΑΓΙΑ ΟΛΓΑ». 

3. Το Νοσοκομείο έχει σφραγίδα στρογγυλή, στην οποία αναγράφο¬ 
νται σε επάλληλους κύκλους «ΕΛΛΗΝΙΚΗ ΔΗΜΟΚΡΑΤΙΑ - ΥΠΟΥΡ¬ 
ΓΕΙΟ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ - 
«ΚΩΝΣΤΑΝΤΟΠΟΥΛΕΙΟ ΣΥΓΚΡΟΤΗΜΑ ΠΕΡΙΦΕΡΕΙΑΚΟΥ ΓΕ¬ 
ΝΙΚΟΥ ΝΟΣΟΚΟΜΕΙΟΥ Ν. ΙΩΝΙΑΣ «Η ΑΓΙΑ ΟΛΓΑ»» και στη μέση 
το Εθνόσημο. 

Η παράγραφος 2 του άρθρου 2 παραμένει ως έχει. 

Η απόφαση αυτή να δημοαιευθεί στην Εφημερίδα της Κυβερνήσεως. 

Αθήνα, 5 Οκτωβρίου 1989 

Ο ΥΠΟΥΡΓΟΣ 

ΜΙΛΤ. ΕΒΕΡΤ 

-♦- 

Αριθ. Δ2γ/33705 (7) 

Έγκριση προσωρινής πρόσληψης προσωπικού στο Ογκολογικό Νοσ. 

Κηφισιάς «Οι Άγιοι Ανάργυροι», σύμφωνα με τις διατάξεις του Κεφ. 

Β' του Ν. 993/79, του άρθρου πέμπτου του Ν. 1408/83 και του Ν. 

1476/84. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του Κεφ. Β' του Ν. 993/79. 

β) Του άρθρου πέμπτου του Ν. 1408/83. 

γ) Των άρθρων 8 και 9 του Ν. 1476/84. 

2. Την 538/5.10.89 πράξη του Υπουργού Προεδρίας της Κυβέρνη- 
σης. 

3. Τις απρόβλεπτες και επείγουσες λειτουργικές ανάγκες του Ογκο- 
λογικού Νοσοκομείου Κηφισιάς «Οι Άγιοι Ανάργυροι». 

4. Το αριθ. 4077/27.9.89 έγγραφο του Ογκολογικού Νοσ. Κηφι¬ 
σιάς «Οι Άγιοι Ανάργυροι», και την αριθ. 2/8.8.89 απόφαση του Διοι¬ 
κητικού Συμβουλίου του Ιδρύματος. 

5. Το γεγονός ότι οι συγκεκριμένες ανάγκες δεν μπορούν να καλυ¬ 
φθούν από το υφιστάμενο μόνιμο ή με σχέση εργασίας ιδιωτικού δικαίου 
προσωπικό της Υπηρεσίας ή με απόσπαση προσωπικού από άλλες δη¬ 
μόσιες υπηρεσίες. 

6. Την αριθ. 428/20.7.89 (ΦΕΚ 550/Β’/89) απόφαση του Υπουρ¬ 
γού Υγείας, Πρόνοιας και Κοινωνικών Ασφαλίσεων, αποφασίζουμε: 

Εγκρίνουμε την προσωρινή πρόσληψη του παρακάτω προσωπικού 
σύμφωνα με τις παραπάνω διατάξεις στο Ογκολογικό Νοσοκ. Κηφισιάς 


«Οι Άγιοι Ανάργυροι» για χρονικό διάστημα μέχρι οκτώ (8) μήνες, 
προκειμένου να αντιμετωπισθούν απρόβλεπτες και επείγουσες λειτουρ¬ 
γικές ανάγκες του Ιδρύματος, ήτοι: 

Δύο (2) Παρασκευαστών της Κατηγορίας ΔΕ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Σεπτεμβρίου 1989 

Με εντολή Υπουργού 
Ο Γενικός Γραμματέας 
ΙΩΑΝΝΗΣ ΠΙΕΡΡΟΥΤΣΑΚΟΣ 

- ♦- 

Αριθ. Β1/720 (8) 

Αντιστοιχία οργανικών διοικητικών μονάδων του Πανεπιστημίου Αι¬ 
γαίου προς τις οργανικές μονάδες του Ν. 1586/86 και καθορισμός 
κλάδων επιλογής προϊσταμένων των μονάδων αυτών. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 9 παρ. 10 και 16 παρ. 8 του Ν. 
1586/86 (ΦΕΚ 37/Α - ). 

2. Την απόφαση Υ774/17.7.89 του Πρωθυπουργού «ορισμός αρ¬ 
μοδιοτήτων στην Αναπληρωτή Υπουργό Εθνικής Παιδείας και Θρη¬ 
σκευμάτων, Άννα Ψαρούδα-Μπενάκη (ΦΕΚ 547/Β'), αποφασί¬ 
ζουμε: 

Άρθρο 1 

Αντιστοίχηση μονάδων. 

Μέχρι την έκδοση του οργανισμού των διοικητικών υπηρεσιών του 
Πανεπιστημίου Αιγαίου η αντιστοιχία των υφιστάμενων οργανικών 
διοικητικών μονάδων του ιδρύματος τούτου προς τις οργανικές μονάδες 
του άρθρου 9 παρ. 3 και 4 του Ν. 1586/86, ορίζεται ως ακολούθως: 

1. Της Υπηρεσίας Βιβλιοθήκης (άρθρο 7 του Ν. 1268/82, όπως 
τροποποιήθηκε με το άρθρο 49 παρ. 5 του Ν. 1404/83), με διεύθυνση 
και της μονάδας Μηχανογράφησης αυτής με τμήμα. 

2. Της Γραμματείας της Σχολής Κοινωνικών Επιστημών (Π.Δ. 
376/89, ΦΕΚ 166/Α - ), με Διεύθυνση και των Γραμματειών των ακα¬ 
δημαϊκών τμημάτων. 

α) Διοίκησης Επιχειρήσεων (Π.Δ. 83/84, ΦΕΚ 31/Α'). 
β) Μαθηματικών (Π.Δ. 83/84, ΦΕΚ 31/Α - ). 
γ) Παιδαγωγικό Τμήμα Δημ. Εκπ/σης(Π.Δ. 83/84, ΦΕΚ 31/Α’). 
ε) Περιβάλλοντος (Π.Δ. 83/84, ΦΕΚ 31/Α' και Π.Δ. 376/89, 
ΦΕΚ 166/Α - ). 

στ) Κοινωνικής Ανθρωπολογίας (Π.Δ. 83/84, ΦΕΚ31/Α’και Π.Δ. 
376/89, ΦΕΚ 166/Α - ). 

ζ) Κοινωνιολογίας (Π.Δ. 376/89, ΦΕΚ 166/Α - ). 
η) Ανθρωπολογίας (Π.Δ. 376/89, ΦΕΚ 166/Α - ), με τμήματα. 

3. Ο Προϊστάμενος Γραμματείας της Σχολής ασκεί ταυτόχρονα και 
τα καθήκοντα του Προϊσταμένου της Γραμματείας ενός από τα τμή¬ 
ματα που ανήκουν στη Σχολή. 

Άρθρο 2 

Καθορισμός Κλάδων Προϊσταμένων. 

Οι Κλάδοι για την επιλογή υπαλλήλων προϊσταμένων των οργανι¬ 
κών διοικητικών μονάδων του Πανεπιστημίου Αιγαίου, ορίζονται ως 
εξής: 

1. Της Υπηρεσίας Βιβλιοθήκης, υπάλληλος του Κλάδου ΠΕ ή ΤΕ Βι- 
βλιοθηκονόμων. 

2. Της Μονάδας Μηχανογράφησης της Υπηρεσίας Βιβλιοθήκης, 
υπάλληλος του Κλάδου ΠΕ ή ΤΕ Πληροφορικής. 

3. α) Της Γραμματείας της Σχολής με την επιφύλαξη της παρ. 3 του 
προηγούμενου άρθρου, υπάλληλος του Κλάδου ΠΕ Διοικητικού- 
Οικονομικού ή ΤΕ Διοικητικού-Λογιστικού και 

β) Των Γραμματειών των ακαδημαϊκών τμημάτων, υπάλληλοι του 
κλάδου ΠΕ Διοικητικού-Οικονομικού ή ΤΕ Διοικητικού-Λογιστικού ή 
ΔΕ Διοικητικού-Λογιστικού. 





I! απόφαση αυτή να δημοσιευθεί στην Εφημερίδα της Κυβερνήσειυς. 
Αθήνα, 5 Οκτωβρίου 1989 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚ/ΤΩΝ 

ΑΘΑΝ. ΚΑΝΕΛΛΟΠΟΥΛΟΣ ΑΝΝΑ ΨΑΡΟΥΔΑ-ΜΠΕΝΑΚΗ 

-♦- 

Αριθ. Φ.136.1/Β2/4103 α (9) 

Εξαίρεση πρόσληψης προσωπικού της Παν/κής Λέσχης του Παν/μίου 
Αθηνών από τις δ/ξεις του Ν. 1735/87. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της περίπτωσης ια της παρ. 3 του άρθρου 1 του Ν, 

1735/1987. 

2. Την αριθμ. 476/31.8.1989 πράξη του Υπουργείου Προεδρίας 
της Κυβέρνησης, αποφασίζουμε: 

Εξαιρούμε από τις διαδικασίες πρόσληψης προσωπικού του Ν. 
1735/1987 δύο θέσεις κατηγορίας ΠΕ Ιατρών της Υγειονομικής Υπη¬ 
ρεσίας της Πανεπιστημιακής Λέσχης του Πανεπιστημίου Αθηνών. 

Η απόφαση αυτή να δημοσιευθεί στην Εφημερίδα της Κυβερνήαεως. 
Αθήνα, 3 Οκτωβρίου 1989 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Αθ. ΚΑΝΕΛΛΟΠΟΥΛΟΣ ΑΝ. ΨΑΡΟΥΔΑ-ΜΠΕΝΑΚΗ 

- ♦ - 

Αρίθ. Β2-4451 (10) 

Άδεια κατοχής β' θέσης στον Γεώργιο Τζιαφέτα. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Του άρθρου 13 παρ. 9 του Ν. 1268/82 «για τη δομή και τη λει¬ 
τουργία των Ανωτάτων Εκπ/κών Ιδρυμάτων» όπως συμπληρώθηκε με 
την παρ. 6 του άρθρου 48 του Ν. 1404/83. 

2. Το αριθμ. 459/2.11.83 Π. Δ/γμα (ΦΕΚ 175/29.11.83 τ. Α'). 

3. Τα αριθμ. 14874/632/6/87, 11527/507/10.5.88 έγγραφα 
του Ελεγκτικού Συνεδρίου. 

4. Τις διατάξεις του άρθρου 9 παρ. 3 του Ν. 1835/89 (ΦΕΚ 76/ 
14.3.89 τ. Α'). 

5. Την αριθ. Υ. 774/17.7.89 (ΦΕΚ 547/18.7.89 τ. Β') απόφαση 
του Πρωθυπουργού, ορισμού αρμοδιοτήτων στην Αναπληρωτή 
Υπουργό Εθνικής Παιδείας και Θρησκευμάτων. 

6. Το αριθμ. 20942/28.9.89 έγγραφο του Ε.Μ. Πολυτεχνείου, 
αποφασίζουμε: 

Παρέχουμε την άδεια στον Γεώργιο Τζιαφέτα, Επίκουρο Καθηγητή 
του Γενικού Τμήματος του Ε.Μ. Πολυτεχνείου για να προσφέρει τις 
υπηρεσίες του ως Ειδικός Σύμβουλος στο γραφείο του Υπουργού Βιομη¬ 
χανίας, Έρευνας και Τεχνολογίας από 2.8.89 έως 30.11.89. 

Το σύνολο των αποδοχών και από τις δύο θέσεις δεν μπορεί να υπέρ- ' 
βαίνει σε καμιά περίπτωση το ανώτατο όριο απολαβών του άρθρου 6 
του Ν. 1256/82. 

Ο ανωτέρω δικαιούται να λαμβάνει το σύνολο των ακαθαρίστων απο¬ 
δοχών που λαμβάνει ως μέλος του Δ.Ε.Π. και τα 3/4 του συνόλου των 
ακαθαρίστων κάθε φύσης αμοιβών του για την απασχόλησή του στην 
παραπάνω θέση. 

Η απόφαση αυτή να δημοσιευθεί στην Εφημερίδα της Κυβερνήσει*;. 
Αθήνα, 5 Οκτωβρίου 1989 

Η ΑΝΑΠΛΗΡΩΤΗΣ ΥΠΟΥΡΓΟΣ 

ΑΝΝΑ ΨΑΡΟΥΔΑ - ΜΠΕΝΑΚΗ 


Παράταση λειτουργίας Ερευνητικών Ινστιτούτων. 

Θ ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Τις διατάξεις: 

1. του Π. Δ/τος 588/84 (ΦΕΚ 210 Α) 

2. του Π. Δ/τος 9/85 (ΦΕΚ 6 Α) 

3. των Ν. 1514/1985 και 1771/88 (ΦΕΚ 13 Α και 71 Α). 

4. Το γεγονός ότι δεν έχουν εκδοθεί μέχρι.σήμερα τα Π.Δ. με τα 
οποία θα ενταχθούν τα Ερευνητικά Ινστιτούτα σε Α.Ε.Ι. της χώρας. 

5. Την απόφαση Υ/774/17.7.89 του Πρωθυπουργού «ορισμός αρ¬ 
μοδιοτήτων στην Αναπληρωτή Υπουργό Εθνικής Παιδείας και Θρη¬ 
σκευμάτων Άννα Ψαρούδα - Μπενάκη» (ΦΕΚ 547 Β'), αποφασί¬ 
ζουμε: 

1. Εγκρίνουμε την επί δύο μήνες, μετά τη δημοσίευση της απόφασης 
αυτής, λειτουργία των Ερευνητικών Ινστιτούτων: α) Διοίκονομικών Με¬ 
λετών και β) Τεχνολογίας Υπολογιστών Πανεπιστημίου Πατρών με τις 
ισχύουσες μέχρι σήμερα διατάξεις και το υπηρετούν προσωπικό. 

2. Καθήκοντα διευθυντών θα ασκούν οι μέχρι σήμερα υπάρχοντες 
διευθυντές ή αναπληρωτές διευθυντές. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Οκτωβρίου 1989 

Η ΑΝΑΠΛΗΡΩΤΗΣ ΥΠΟΥΡΓΟΣ 

ΑΝΝΑ ΨΑΡΟΥΔΑ - ΜΠΕΝΑΚΗ 
- ψ - 

Αριθ. 26678/75 (12) 

Τροποποίηση και συμπλήρωση απόφασης διορισμού μελών και Γραμ¬ 
ματέα του Δ.Σ. του Ταχ. Ταμιευτηρίου. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις των παρ. 1 και 4 του άρθρου 4 του ΠΔ 224/1988 
«Οργανισμός του Ταχ. Ταμιευτηρίου». - 

2. Την αριθ. 245/11/5.1.1989 (ΦΕΚ 10/Β/9.1.1988) απόφαση 
του Υφυπουργού Μεταφορών και Επικοινωνιών, όπως τροποποιήθηκε 
μεταγενέστερα με την αριθ. 19732/1.8.1989 (ΦΕΚ 563/Β/ 
1.8.1989) απόφασή μας. 

3. Την από 29.8.1989 επιστολή παραίτησης του Γεωργίου Ζωγάκη 
του Ιωάννου. 

4. Την ανάγκη άμεσης λειτουργίας του Δ.Σ. του Ταχ. Ταμιευτηρίου, 
αποφασίζουμε: 

Αποδεχόμαστε την παραίτηση του Γεωργίου Ζωγάκη του Ιωάννου 
από τη θέση του αναπληρωματικού μέλους του Δ.Σ. του Ταχ. Ταμιευ¬ 
τηρίου και τροποποιούμε την αριθ. 19732/1.8.1989 (ΦΕΚ 563/Β/ 
1.8.1989) απόφασή μας και ορίζουμε: 

1) Αναπληρωματικό μέλος του τακτικού μέλους του Διοικητικού 
Συμβουλίου του Ταχ. Ταμιευτηρίου Βασιλείου Ζούκου του Χρήστου τον 
Χρήστο Κάρμα του Κωνσταντίνου Ειδικό Επιστήμονα σε αντικατά¬ 
σταση του μέχρι σήμερα οιναπληρωματικού μέλους Γ εωργίου Ζωγάκη 
του Ιωάννου που παραιτήθηκε. 

2) Ότι η θητεία του πιο πάνω αναπληρωματικού μέλους του Δ.Σ. αρ¬ 
χίζει από τη δημοσίευση της απόφασης αυτής στην Εφημερίδα της Κυ¬ 
βερνήσεως και τελειώνει στις 9.1.1992, που λήγει η θητεία και των 
υπολοίπων μελών του Συμβουλίου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Οκτωβρίου 1989 

Ο ΥΠΟΥΡΓΟΣ 

ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 
, . ♦ - 

Αριθ. ΚΠ/2984 * (13) 

Παραχώρηση κοινόχρηστης έκτασης στη Δ/νση Πρωτ/θμιας Εκπ/σης 
για ανέγερση Νηπιαγωγείου. 

Ο ΝΟΜΑΡΧΗΣ ΚΑΣΤΟΡίΔΣ 
Έχοντας υπόψη: 

1. Τις διατάξεις του Β. Δ/τος 733/69 και του 709/70 Β. Δ/τος 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. Β1-718 


( 11 ) 

ΕΦΗΜΕΡΙΕ ΤΗΣ ΚΥΒΕΡΝΗΙΕΩΣ (ΤΕΥΧΟΣ ΔΕΥΤΕΡΟ) 


που εχδόθηχε σε εκτέλεση τού Ν.Δ. 532/70 «περί διοικητικής αποκε- 
ντρώσεως κ.λ.π.», 

2. Τις διατάξεις του άρθρου 123 Λ.Κ. παραγρ. 10 σε συνδυασμό με 
τις διατάξεις του άρθρου 6 Ν. 994/79. 

3. Το αριθμ Φ.3.1./446/1.3.89 έγγραφο της Δ/νσης Πρωτοβάθ¬ 
μιας Εκπαίδευσης με το οποίο έκταση 800 τ.μ, από το αριθμ. 1413 
αγροτεμάχιο αγρ/τος Καστοριάς (Υπουργείου Γεωργίας), για την ανέ¬ 
γερση Νηπιαγωγείου. 

4. Το αριθμ 3/89 Πρακτικό του Νομαρχιακού Συμβουλίου Καστο¬ 
ριάς με το οποίο εγκρίνεται η παραχώρηση 800 τ.μ. περίπου από το 
αριθμ. 1413 τεμάχιο, όπως αναφέρεται ανωτέρω, για την ανέγερση 
Νηπιαγωγείου. 

5. Το αριθμ 967/17ί9.89 έγγραφο της Δ/νσης Δασών της Νομαρ¬ 
χίας μας με το οποίο συμφωνεί για την ανωτέρω παραχώρηση. 

6. Το αριθμ. ΚΟ/440/2.6.89 έγγραφο του Τμήματος Πολεοδομίας 
της Νομαρχίας μας με το οποίο εγκρίνεται η ζητούμενη παραχώρηση, 
με την προϋπόθεση να γίνει αλλαγή χρήσης, γιατί το τμήμα αυτό έχει 
χρήση ειδικού προορισμού για τις εγκαταστάσεις του Υπουργείου Γεωρ- 
ϊ ία 4· 

7. Το αριθμ. 648/8.9.89 έγγραφο της ΙΖ Εφορείας Προϊστορικών 
και Κλασσικών Αρχαιοτήτων με το οποίο εγκρίνεται η ανωτέρω παρα- 
χώρηση. 


8. Το αριθμ. Φ.9.5./2576/31.3.89 έγγραφο του Ελληνικού Οργα¬ 
νισμού Τουρισμού με το οποίο συμφωνεί για την ανωτέρω παραχώρηση. 

9. Τα κτηματολογικά στοιχεία της Οριστικής διανομής αγροκτήμα¬ 
τος Καστοριάς έτους 1937, όπου το ανωτέρω τεμάχιο εμφανίζεται ως 
τεμάχιο Υπουργείου Γεωργίας (για φυτώριο), αποφασίζουμε: 

Παραχωρούμε έκταση 800 τ.μ. περίπου από το αριθμ. 1413 τεμά¬ 
χιο αγροκτήματος Καστοριάς, το οποίο έχει περιληφθεί στο ρυμοτομικό 
Σχέδιο Πόλης Καστοριάς, στη Δ/ναη Πρωτοβάθμιας Εκπαίδευσης για 
την ανέγερση Νηπιαγωγείου, με την προϋπόθεση ότι η ανωτέρω Δ/νση 
6α φροντίσει για την αλλαγή χρήσης της συγκεκριμένης έκτασης. 

Η απόφαση αυτή έχει θέση οριστικού τίτλου κυριότητας, ο οποίος με¬ 
ταγράφεται με μέριμνα της Δ/νσης Πρωτοβάθμιας Εκπαίδευσης μετά 
τη δημοσίευσή της στην Εφημερίδα της Κυβέρνησης. 

Η απόφαση αυτή θα ανακληθεί σε περίπτωση μη πραγματοποίησης 
του σκοπού της παραχώρησής της. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καστοριά, 22 Σεπτεμβρίου 1989 

Ο Νομαρχών Διευθυντής 
ΑΧΙΛΛΕΑΣ ΒΥΤΑΝΙΩΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



